Narodna skupština
20170927

Zapravo, odgovaram. Na moj način odgovaram. Molim vas da mi ne trošite ove dve minute, da kažem ono što bi bila sadržina odgovora na ovu provokaciju i prozivku. Druga stvar, glavni zulum koji se nama Bošnjacima desio u Sandžaku je došao iz političke opcije gospođe Rašković Ivić. Mi nakon 10 godina ne možemo da saniramo posledice tadašnje vlasti. To je bio otvoreni obračun sa Bošnjacima i prema islamskoj zajednici i prema našem školstvu i prema svim ostalim segmentima. Zaista bih zamolio da oni koji nemaju čiste ruke, dok su ranije bili na vlasti, malo pripaze šta će reći, da pripaze koga će isprovocirati, jer samo izazivaju lavinu koja se uglavnom politički sruši na njihovu glavu. Hvala.